Diari Oficial de la Generalitat Valenciana


Sumari del DOGV 8423, del 14-11-2018 (2018/10809)

Extracte de la Resolució de 29 d'octubre de 2018, del rector, per la qual es convoquen ajudes per a mobilitat d'estudiants de doctorat.
---------------------------------------------------------------------------------------------------------------------------------------

### Dades del document

Número de DOGV
:   8423

Data del DOGV
:   14-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10421


Data del document
:   29-10-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 29 d'octubre de 2018, del rector, per la qual es convoquen ajudes per a mobilitat d'estudiants de doctorat. [2018/10565]  
BDNS (identif.): 422976.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran sol·licitar aquesta ajuda els alumnes matriculats en el curs 2018-2019 en un programa de doctorat de la Universitat Politècnica de València que complisquen els següents requisits:  
1. Ser beneficiari en actiu d'un contracte predoctoral del programa per a la Formació de Personal Investigador (FPI) de la UPV o ser doctorant que estiga realitzant la seua tesi en règim de cotutela amb un director adscrit a un centre d'investigació estranger, on se sol·licita l'estada, encara que no siguen beneficiaris d'una ajuda FPI-UPV. En aquest últim cas, ha d'haver-hi un conveni de cotutela signat (o en procés de signatura) entre la institució estrangera i la UPV  
2. Tindre aprovat el pla d'investigació de la seua tesi doctoral.  
3. Tindre una avaluació favorable de la comissió acadèmica a l'informe anual del curs 2017-2018.  
  
Segon. Finalitat  
La present convocatòria té per objecte potenciar les accions d'internacionalització de l'Escola de Doctorat i reforçar la internacionalització de la formació doctoral, impulsant el desenvolupament de les tesis doctorals amb esment internacional, així com les tesis en règim de cotutela internacional. En aquest sentit, la convocatòria pretén finançar totalment o parcialment el cost derivat de la realització d'estades en centres estrangers de prestigi, de:  
- Estudiants d'un programa de doctorat de la UPV amb contracte predoctoral finançat pel Programa per a la Formació de Personal Investigador (FPI) de la UPV del Vicerectorat d'Investigació, Innovació i transferència (VllT)  
- Doctorands que realitzen la seua tesi doctoral en règim de cotutela, amb un codirector d'un centre estranger, segons els requisits establits en la modificació del 3 de juny de 2016 del Reial decret 99/2011, de 28 de gener, pel qual es regulen els ensenyaments oficials de doctorat  
  
http://www.upv.es/entidades/edoctorado/info/u0725594.pdf  
  
Tercer. Bases reguladores  
Accessibles en  
http://www.upv.es/entidades/viit/info/1050900normalc.html  
  
Quart. Import  
Les ajudes previstes en la present convocatòria s'efectuaran amb càrrec a l'aplicació pressupostària 139908655 de 2018 dins de Programes de suport a la investigació i el desenvolupament de la Universitat Politècnica de València i la seua dotació és de 100.000 ?.  
La concessió de l'ajuda implicarà una dotació econòmica màxima, per a cobrir totes les despeses associades a l'acció de mobilitat:  
- En el cas d'estudiants beneficiaris d'un contracte predoctoral FPI-UPV, l'ajuda màxima serà de 3.600 - per a estades a desenvolupar en països europeus i de 4.200 - en la resta de països.  
- En el cas d'estudiants en règim de cotutela, l'ajuda màxima serà de 6.600 - per a estades a desenvolupar en països europeus i 7.200 - en la resta de països.  
  
Cinqué. Termini de presentació de sol·licituds  
A partir de l'endemà de la publicació d'aquest extracte en el Diari Oficial de la Generalitat Valenciana i finalitza el 19 de novembre de 2016.  
  
València, 29 d'octubre de 2018.- El rector: Francisco José Mora Mas.